open-index/open-wikipedia-markdown huggingface dataset:
Fox Theatre

**Fox Theatre** nær Grand Circus Park i sentrum av Detroit ble et National Historic Landmark 29. juni 1989. Det ble åpnet i 1928 og var en av de første teatrene til å ha levende lyd når det ble vist film. Teateret ligger i Detroit Theatre Distric og har 5048 sitteplasser (5174 sitteplasser hvis man inkluderer de fjernbare setene i orkesterpodiet). Sammen med sitt identiske tvillingteater Fabulous Fox theatre i St. Louis, Missouri er det det største Fox teater og det nest største teateret i USA etter Radio City Music Hall i New York. Det ble renovert i 1988.

## Historie
Fox Theatre i Detroit er det største av Fox teatrene. Bygd i 1928 for William Fox (grunnleggeren av 20th Century Fox) var det det første filmteateret i USA som hadde levende lyd. Arkitekten C. Howard Crane designet et overdådig interiør i en blanding av burmesisk, kinesisk, indisk og persisk stil. Eksteriøret har en Art deco-fasade som er flombelyst om natten og kan sees fra flere kvartalers avstand.

Fox var og ble Detroits fremste kino i flere tiår. På 1970-tallet var teateret redusert til å vise skrekk og Kung fu filmer, men var et av få gjenværende kinoer i sentrum av Detroit. Nye eiere kom inn i 1984 men klarte ikke å få til en renovering av teateret.

I 1988 undergikk teateret en $12 millionersrenovasjon i regi av dens nye eiere Mike og Marian Ilitch. Området i sentrum nær Grand Circus Park som inkluderer Fox Theatre blir ofte kalt Foxtown etter teateret. Fox Theatre er Detroits hovedscene for Broadway-oppsetninger.

## Referanser
776 f.Kr.

**776 f. Kr.** er et årstall på 700-tallet f. Kr..

## Merkeår
*En liste over seierherrer ved de olympiske leker går tilbake til dette året, som dermed ofte regnes som de første.
Den transkaukasiske demokratiske føderale republikk

**Den transkaukasiske demokratiske føderale republikk** (TDFR, Закавказская демократическая федеративная республика (ЗКДФР), Zakavkazskaja demokratitsjeskaja federativnaja respublika (ZKDFR) var et kortvarig forsøk i 1918 på å skape en ny statsdannelse mellom landene Georgia, Aserbajdsjan og Armenia etter at Det russiske keiserdømmet gikk i oppløsning som en følge av den russiske revolusjon.

En nasjonalforsamling ble etablert og møttes 10. februar 1918, ledet av den georgiske mensjeviken Nikolaj Semjonovitsj Tsjkheitsje. 24. februar ble føderasjonen erklært, men både kampene i Kaukasus mot Det osmanske riket under første verdenskrig og de indre motsetningene var for store til at den kunne fungere. 

Føderasjonen gikk i oppløsning da Georgia erklærte uavhengighet 24. mai. To dager senere fulgte også de to andre landene.

## Se også
* Den demokratiske republikken Armenia
* Den transkaukasiske sosialistiske føderative sovjetrepublikk
Skjult (film)

***Skjult*** er en norsk psykologisk grøsser med premiere 4. april 2009. Filmen er regissert av Pål Øie og hadde opptaksstart 11. august 2008.

Sluttscenen i filmen er spilt inn i blant annet i Eidfjord i Hardanger, ved Vøringsfossen.

## Synopsis
En liten gutt løper i vill fart gjennom nattemørk skog. Blindet av skrekk løper han ut på en øde skogsvei uten å ense vogntoget som kommer dundrende.

Slik starter en kjedereaksjon som frarøver en annen liten gutt sin familie. To par øyne møtes i natten, og to skjebner skiller vei. 19 år etter at han rømte fra sin mor, er KK tilbake i den trange vestlandsbygda. Det har bare gått noen timer siden lensmannen ringte ham og fortalte at moren var død. Gjensynet blir voldsomt. Kvinnen han hatet over alt på jord, og stedet han etter alle kunstens regler hadde fortrengt, står nå foran ham så levende som da han var barn. Og i huset hun etterlot ham, finner han sporene etter en grusom hemmelighet.

## Skuespillere
Hovedrollen spilles av Kristoffer Joner. Andre medvirkende er Anders Danielsen Lie, Karin Park, Bjarte Hjelmeland, Arthur Berning, Marko Kanic og Cecilie Mosli.

## Produksjon
*Skjult* ble produsert av Alligator i Bergen. Produsent er Jan Aksel Angeltvedt. Den har et budsjett på 12, 6 milliioner kroner.

## Referanser


## Eksterne lenker
* 
* 
* 
* Rushprint - 50 millioner, 7 spillefilmer 
* dagbladet.no – Her blir Kristoffer Joner skjelven
Graduation

***Graduation*** er den amerikanske rapperen Kanye West tredje musikkalbum. 

Albumet inneholder sanger som «Stronger», «Good Life» og «Flashing Lights». «Stronger» nådde helt opp på førsteplass på de amerikanske hitlistene. Albumet har solgt 3,1 millioner på verdensbasis, hvorav 2,1 millioner i USA.

På albumet er blant annet gjester som T-Pain, Chris Martin og Lil Wayne. Albumet benytter blant annet samples fra Michael Jackson, Elton John og Steely Dan.

## Sporliste

## Eksterne lenker
*
Dei svarte hestane (film)

***Dei svarte hestane*** er en norsk dramafilm fra 1951 i svart/hvitt. Den er regissert av Sigval Maartmann-Moe og Hans Jacob Nilsen. De sentrale rollene spilles av Hans Jacob Nilsen, Eva Sletto, Mette Lange-Nielsen, Claus Wiese og Ottar Wicklund. Filmen er basert på Tarjei Vesaas roman *Dei svarte hestane* (1928).

## Handling
Ambros Førnes (Hans Jacob Nilsen) eier to store gårder og driver en skyss-stasjon. På gården har han fire spreke og skinnende svarte hester. Disse hestene kommer etter hvert til å fylle hans liv fordi den unge vakre kona hans, Lisle (Eva Sletto), ikke greier å elske ham slik han elsker henne. Hun kan ikke glemme Bjørneskinn (Ottar Vicklund), den lyse gutten hun en gang var glad i. Han skulle egentlig bli dikter, men valgte livet på landeveien da han ikke fikk henne. Da gamlekjæresten en dag finner veien tilbake, kommer det til et dramatisk oppgjør på Førnes. Familien er i ferd med å gå i oppløsing, noe som særlig får konsekvenser for Kjell, den lille sønnen til Ambros og Lisle. Han kommer i en sterk lojalitetskonflikt mellom foreldrene og får store vanskeligheter med å forholde seg til dem.

Fellesnevnerne i historiene er kjærlighet og makt – våknende følelser og vold.

### Om filmen
Dagbladet har gitt filmen terningkast 4.

## I rollene

* Hans Jacob Nilsen –  Ambros Førnes 
* Eva Sletto –  Lisle Førnes 
* Olav Strandli –  Kjell Førnes 
* Mette Lange-Nielsen –  Viv Førnes 
* Claus Wiese –  Rolv Gangstad 
* Ottar Wicklund –  Bjørnskinn 
* Else-Merete Heiberg –  Frida Nordbø 
* Roy Bjørnstad –  Falte 
* Jens Bolling –  Henrik Nordbø 
* Lasse Kolstad –  En bondegutt 
* Eva Nilsen –  Mabb Førnes 
* Alf Ramsøy –  Leiv Førnes 
* Ingolf Rogde –  Brankestad 
* Espen Skjønberg –  Ola Nordbø 
* Liv Uchermann Selmer –  Inger 
* Einar Vaage –  Salmakar Ås 
## Se også
* *[[The Boy on the Galloping Horse]]*, en polsk filmatisering fra 2006 av den samme romanen
## Referanser


## Eksterne lenker
*
Trialetikulturen

**Trialetikulturen** var en kulturhorisont som oppstod i Kaukasus i slutten av det 3. årtusen f.Kr., og som i første del av det 2. årtusen f. Kr. erstattet Kura-Araxes kulturen

Trialetikulturen hadde tette forbindelser med flere høyt utviklede kulturer i oldtiden, spesielt den Egéiske. Den er kjent for sine spesielle gravskikker, hvor samfunnseliten ble gravlagt i store, svært kostelige gravkammer under gjorden og steinhauger, noen ganger sammen med vogner med fire hjul. Mange gjenstander av gull fra disse gravene har store likheter med lignende objekter som er funnet i Iran og Irak.

Enkelte språkforskere har fremmet hypotesen om at denne kulturen snakket anatoliske språk; andre har endog spekulert i om den kunne være Urheimat (hjemlandet) for det hypotetiske urindoeuropeisk språk. På 1980-tallet hevdet de sovjetiske forskerne Tamaz Gamkrelidze og Vyatsjeslav Vsevolodovitsj Ivanov at dette hjemlandet var i Armenia.

## Referanser
Kolchis

**Kolchis** (georgisk: კოლხეთი, *k'olxeti*, gammelgresk: Κολχίς) var et gammelt georgisk kongedømme og en region i den vestlige delen av dagens Georgia, som spilte en viktig rolle i den etniske og kulturelle dannelsen av den georgiske nasjon og dens undergrupper. 

Som en georgisk statsdannelse, bidro Kolchis betydelig i utviklingen av middelalderens georgiske statsdannelse, etter å ha opprettet en union med Kaukasisk Iberia. Benevnelsen **kolshisianere** brukes også som fellesbenevnelse på de tidlige georgiske stammene som befolket østkysten av Svartehavet.

I gresk mytologi var Kolchis hjemlandet til kong Aietes og hans datter Medeia, og stedet er kjent fra myten om Jason og argonautenes reise til Kolchis for å hente det gylne skinn. Det er også det mulige hjemlandet til de mytiske amasonene. Kongedømmets område omfatter idag de georgiske provinsene, Abkhasia, Mingrelia, Svaneti, Racha, Imereti, Guria, Adsjaria, Rize, Trabzon, Artvin og de tyrkiske provinsene.

Kolshisianerne bebodde muligens Kaukakus i midten av bronsealderen.

## Verdensarv
Regnskogs- og våtmarksområdene i Kolchis ble i 2021 oppført på UNESCOs verdensarvliste.

## Referanser
Alf Svela

**Alf Erik Svela** (født 31. mars 1970 i Stavanger) er en norsk tidligere fotballspiller i Viking FK. Han kom innpå som innbytter ti minutter før slutt i en seriekamp i 2. divisjon i 1988, og det var hans eneste opptreden på A-laget. Svela er nå g19 trener for Ik Start.
Gunnar Amdal

**Gunnar Amdal** (født 1965) er en norsk forretningsmann og tidligere fotballspiller (målvakt) i Viking FK. Han kom innpå som innbytter for Tore Haugvaldstad like før pause i en 1. divisjonskamp mot Moss FK i 1983, og det ble hans eneste opptreden på A-laget.

I 2012 var han oppført med mest skattemessig formue i Strand kommune. Han er innehaver av Ryfylke trelast på Tau.
## Referanser
St George’s Cross undergrunnsstasjon

**St George’s Cross undergrunnsstasjon** er en stasjon på Glasgows undergrunnsbane, ved Woodlands. Stasjonen ble åpna i 1896, og modernisert i 1977&ndash;1980. Stasjonen har én plattform med skinner på to sider.

Fra april 2004 til mars 2005 hadde stasjonen 580&nbsp;000&nbsp;reisende.

## Referanser
Cowcaddens undergrunnsstasjon

**Cowcaddens undergrunnsstasjon** er en stasjon på Glasgows undergrunnsbane som ligger ved Cowcaddens, nord for sentrum. Stasjonen ble åpna i 1896, og modernisert i 1977&ndash;1980, da den fikk ny billetthall og heiser. Stasjonen har én plattform med spor på begge sider.

Fra april 2004 til mars 2005 var det 500&nbsp;000&nbsp;reisende ved stasjonen.

## Referanser
Buchanan Street undergrunnsstasjon

**Buchanan Street undergrunnsstasjon** er en stasjon på Glasgows undergrunnsbane, ved Buchanan Street. Buchanan Street er en populær handlegate, og det kombinert med nærheten til Buchanan busstasjon og Glasgow Queen Street stasjon er faktorer som gjør dette til den undergrunnsstasjonen som er mest brukt. Fra april 2004 til mars 2005 hadde stasjonen 2,54&nbsp;millioner reisende.

Under moderniseringa i 1977&ndash;1980 fikk stasjonen en sideplattform i tillegg til den som er imellom de to sporene. Utenom St Enoch er Buchanan Street den eneste stasjonen med billetthall under bakken. Den eneste overflatestrukturen forbundet med stasjonen er en inngang i glass.

Deler av vogn 41 (fra vognsettet brukt før 1977) bevares i stasjonen.

## Referanser
St Enoch undergrunnsstasjon

**St Enoch undergrunnsstasjon** er en stasjon på Glasgows undergrunnsbane, ved St Enoch Place. Stasjonen ligger omtrent midt imellom Glasgow sentralstasjon og Argyle Street stasjon. Fra april 2004 til mars 2005 hadde stasjonen 1,91&nbsp;millioner reisende.

Over stasjonen ligger den mest gjenkjennelige bygningen tilhørende undergrunnsbanen, det tidligere hovedkvarteret til Glasgow District Subway Railway Company, tegna av James Miller i 1896. Bygningen er ikke lenger undergrunnsbanens hovedkvarter, men brukes som senter for reiseinformasjon av Strathclyde Partnership for Transport. Stasjonen er med Buchanan Street den eneste til å ha billettkontor under bakkenivå. Stasjonen hadde opprinnelig én plattform med spor på hver side, men under moderniseringa i 1977&ndash;1980 ble dette gjort om til to plattformer med sporene i midten.

St Enoch stasjon, som ligger ved siden av undergrunnsstasjonen, ble stengt i 1966 som del av Beeching Axe.

## Referanser
Karin Park

**Karin Maria Erika Park** (født 6. september 1978 i Djura församling i Kopparbergs län) er en svensk/norsk låtskriver, musikkprodusent og vokalist. Karin Park vokste opp i Sverige og tok sin musikkutdannelse ved konservatoriet i Stockholm. Hun bosatte seg i Bergen etter et tre års opphold i Japan. Hun skapte overskrifter da hun hadde på seg en t-skjorte fra Amnesty på sin Kina-turné, med ordet «menneskerettigheter» skrevet på kinesisk. I tillegg til sin musikkarriere, arbeider Karin Park også som modell og skuespiller.

## Biografi
Karin Park debuterte 2003 med debutsingelen «Superworldunknown» og albumet med samme navn. For albumet ble hun kåret til årets nykommer under Alarmprisen 2004. Hun ble også nominert til Spellemannprisen 2003 i kategoriene årets nykommer og kvinnelige popsolist for albumet. Låten «Superworldunknown» var i 2005 ev av de nominert til kåringen av tidenes beste norske låt i regi av magasinet *[[Spirit (magasin)|Spirit]]* og radiokanalen P3.

Etter utgivelsen av Karin Parks andre album. *Change Your Mind* (2006) utviklet musikken seg i en mørkere og mer beat- og synthbasert retning. Det tredje albumet, *Ashes To Gold* (2009), ble produsert av Fredrik Saroea fra det norske elektrobandet Datarock.

Deretter har Karin Park fortsatt med å utvikle en elektronisk/industriell musikkstil, med et stadig mer eksperimentelt lydbilde. Hun  har også utført remixer for andre band, blant annet den svenska elektronika-duoen Systraskap.

Sammen med sin bror David Park, Barry Barnet og Christoffer Berg produserte hun sitt fjerde album, *Highwire Poetry* (2012).

2013 var Karin Park med som låtskriver til Margaret Bergers sang «I Feed You My Love», Norges bidrag til Eurovision Song Contest 2013. Den fikk 191 poeng og endte på en fjerdeplass.

2015 deltok Karin Park selv som artist i Melodi Grand Prix som sanger og låtskriver med sangen «Human Beings».

Hennes femte album, *Apocalypse Pop* kom ut i 2015.

I perioden 2017–2018 spilte Park rollen som Fantine i oppsetningen av *[[Les Misérables]]* på Folketeateret i Oslo.

Hun er også sanger og låtskriver i det London-baserte bandet Pandora Drive, som ga ut sin første EP, *Albino Heart,* 2018.

Hun hadde en rolle i den norske filmen Skjult (2009). I soundtracket var hennes låt «Out of the Cage».

## Diskografi

**Album**
* *Superworldunknown* – 2003 
* *Change your mind* – 2006
* *Ashes To Gold* – 2009
* *Highwire Poetry* – 2012
* *Apocalypse Pop* - 2015
* *Church of Imagination - 2020*

**Singler**
* «Superworldunknown» (2003)
* «Fill it up» (2003)
* «Masterpiece» (2006)
* «Bachelorette» (2006)
* «Can't Stop Now» (2009)
* «Out of the Cage» (2009)
* «Tiger Dreams» (2011)
* «Fryngies» (2012)
* «Restless» (2012)
* «Thousand Loaded Guns» (2012)
* «Shine» (2014)
* «Look What You've Done» (2014)
* «Life is Just a Dream» / «Human Beings» (2015)
* «Stick to the Lie» (2015)
* «Blue Roses» (2018)

## Referanser


## Eksterne lenker
* 
* 
* 
*
Mahé Drysdale

**Alexander Mahe Owens Drysdale** (født 19. november 1978 i Melbourne, Australia) er en roer fra New Zealand og fem ganger verdensmester i singelsculler.

Han deltok i Roing under Sommer-OL 2004, Roing under Sommer-OL 2008 og Roing under Sommer-OL 2012.

Drysdale ble i 2008 utnevnt til medlem av New Zealands fortjenstorden.

Han tok gull under Sommer-OL 2016.

## OL-medaljer
* 2012  London -  Gull i roing, singelsculler  New Zealand
* 2008  Beijing -  Bronse i roing, singelsculler  New Zealand

## VM-medaljer
* 2005 -  Gifu  Gull i roing, singelsculler 
* 2006 -  Eton -  Gull i roing, singelsculler 
* 2007 -  München -  Gull i roing, singelsculler 
* 2009 -  Poznan -  Gull i roing, singelsculler 
* 2010 -  Karapiro -  Sølv i roing, singelsculler 
* 2011 -   Bled -  Gull i roing, singelsculler 

## Referanser


## Eksterne lenker
*
Willy Kristensen

**Willy Kristensen** (født 25. april 1925 i Stavanger, død 13. november 2013 samme sted) var en norsk fotballspiller i Viking FK. Han spilte én seriekamp i Landsdelsserien (datidens øverste divisjon) i 1948, men det ble hans eneste kamp for klubbens A-lag.
Atle Vervik

**Atle Vervik** (født 17. august 1961 i Stavanger) var en norsk fotballspiller i Viking FK. Han ble norgesmester for juniorer med Viking i 1979. Han spilte én seriekamp i 1. divisjon i 1980, men det ble hans eneste serieopptreden for klubbens A-lag.

## Referanser
Borre ungdomsskole

**Borre ungdomsskole** er en ungdomsskole i Borre i Vestfold. Skolen er én av Horten kommunes tre ungdomsskoler. Skolen har rundt 300 elever.

Borre ungdomsskole åpnet høsten 1965 med vel 150 elever. Skolebygningene er nylig rehabilitert. I tilknytning til skolen ligger Borrehallen fra 1974. Hallen omtales også som "Albert Hall" etter skolesjef Albert O. Førsund som var aktiv i prosjekteringen.

## Eksterne lenker
* Borre ungdomsskoles hjemmeside
* Om Borre ungdomsskole 1965-1970
* Kart med luftfoto av Borre ungdomsskole
* Søk på «Borre ungdomsskole» i lokalavisa Gjengangeren i Horten
Stein Hernes

**Stein Hernes** (født 1971) er direktør for myndighetskontakt i Equinor, og tidligere spesialrådgiver for strategisk kommunikasjon for NATOs generalsekretær Jens Stoltenberg. 

## Karriere
Hernes har tidligere blant annet jobbet som direktør for kommunikasjon og samfunnskontakt i Flytoget, som kommunikasjonssjef i Olje- og energidepartementet, politisk rådgiver for Arbeiderpartiets stortingsgruppe og ved Statsministerens kontor i Jens Stoltenbergs første regjering. Hernes har også jobbet som manager i Burson-Marsteller. Han var direktør for myndighetskontakt i Statkraft da han ble hentet til stillingen som spesialrådgiver for strategisk kommunikasjon for NATOs generalsekretær. Etter at han sluttet i NATO tiltrådte han en stilling som direktør for bærekraft («Vice President Corporate Sustainability») i Equinor. 

## Utdanning
Hernes er cand.polit. fra Universitetet i Oslo. Han mottok Fafo-prisen 1999 for hovedoppgaven *What's left?* som omhandlet moderniseringen av Det britiske arbeiderpartiet, og har skrevet boken *Tony Blair – Veiviser eller Værhane?* i samarbeid med Jan Tystad.

## Bibliografi
* 1998: *What's left? – a study of the British Labour Party from 1983 to 1997* Hovedoppgave (engelsk)
* 1999: *Tony Blair : veiviser eller værhane?*, medforfatter Jan Tystad ISBN 978 82 788 4175 4

## Familie
Hernes er sønn av arbeiderpartipolitiker og tidligere statsråd Gudmund Hernes og tidligere ambassadør og statssekretær Helga Hernes.

Stein Hernes er gift med tidligere kulturredaktør i NRK Hege Duckert.

## Referanser


## Eksterne lenker
* regjeringen.no: *Stein Hernes blir ny kommunikasjonssjef i Olje- og energidepartementet* publisert 26. februar 2007
Osmanieordenen

**Osmanieordenen** (tyrkisk: *Nişân-ı Osmânî*) var en orden som ble tildelt i Det osmanske rike. Den ble innstiftet 9. desember 1861 av sultan Abdülâziz til belønning av fortjenester for Det osmanske rike. Osmanieordenen var rikets fornemste orden og rangerte foran Mecidi-ordenen innstiftet i 1852. Den overtok dermed også som den orden som ble tildelt fremmede lands statsoverhoder.

## Inndeling
Ved innstiftelsen hadde Osmanieordenen tre grader, men en fjerde grad ble føyd til etter kort tid. Gradene hadde nummerbetegnelser, der første grad var den fornemste. 

## Insignier
Ordensinsigniene for Osmanieordenen besto av et ordenstegn i gull utformet som en grønnemaljert stjerne med syv odder, alle med en kule i enden, og med tre korte stråler imellom. Midtmedaljongen var rød med en bred grønn bord. På den røde skiven fantes en liggende halvmåne i gull sammen med inskripsjonen «Abdülâziz khan, Den osmanske stats hersker, som støtter seg til Guddommelig rettledning» på arabisk. Baksiden var preget av korslagte flagg og trommer sammen med årstallene 699/1299-1300, ansett som året for grunnleggelsen av Det osmanske rike. Ordenstegnet kan derigjennom anses som en hyllest til rikets grunnlegger, Osman I, og som et ledd i etableringen av ottomanisme som ideologi. Etableringen av en forbindelse mellom ordenen og dynastiets gylne historie ble styrket ved at Osman I i april 1862 posthumt ble tildelt ordenens øverste grad og en kostbart utsmykket ordensstjerne ble plassert på hans grav. 

Ordenstegnet var opphengt i et bånd ved hjelp av en halvmåne og stjerne. Ordensbåndet var grønt med smale røde striper. Rødt og grønt var forbundet med henholdsvis islam og Det osmanske rike, og ordensbåndet kan ses på som et symbolsk uttrykk for statens karakter som en kombinasjon av kalifat og sultanat. 

Bryststjernen var en åtteoddet stjerne i diamanter med en midtmedaljong som i ordenstegnet.

## Tildeling
Statuttene fastsatt kriterier for tildeling av Osmanieordenen, men sultanen hadde rett til å tildele ordenen etter eget forgodtbefinnende. I statuttene ble det spesifisert at en bestemt tjenestetid før inntreden og ytterligere tjenestetid for opprykk, lik reglene som fantes for Mecidi-ordenen. Medlemskap var også begrenset i statuttene: Første klasse var begrenset til 50 medlemmer, andre klasse til 200, tredje klasse til 1000 og fjerde klasse til 2000. Disse begrensningene gjaldt ikke for tildelinger til utlendinger.

Tildeling av Osmanieordenen fortsatte fram til 1922.

## Norske innehavere
Kong Haakon VII var innehaver av Osmanieordenen «med briljanter». Ordenen ble også andre nordmenn til del.

## Kilder
*Edhem Eldem: *Pride and Privilege. A History of Ottoman Orders, Medals and Decorations*, Istanbul: Ottoman Bank Archives and Research Centre, 2004, ISBN 9759369281.
Møre og Fjordane Heimevernsdistrikt 11

**Møre og Fjordane Heimevernsdistrikt 11** er et distrikt i Heimevernet som har territorielt militært ansvar i Møre og Romsdal og nordlige deler av Vestland fylke.

HV11 består av distriktsstab, Heimevernets ungdom, innsatsstyrke og forsterkningsstyrke. Distriksstaben er lokalisert på Setnesmoen, kjent fra TV-serien Kompani Lauritzen. 

## Innsatstyrke
HV-11s innsatsstyrke har navnet Archery, navnet kommer fra en operasjon under andre verdenskrig ved navn Måløyraidet, der blant annet Martin Linge falt i strid.

## Referanser
Verdensmesterskapet i turn

**VM i turn** har vært avholdt siden 1903.


1) Uoffisielt VM ifm. FIGs 50-årsjubileum. 
2) Første gang friidrett ble fullestendig adskilt fra turn.

## Referanser


## Eksterne lenker
* 
* FIG – VM i turn
Castel San Niccolò

**Castel San Niccolò** er en kommune i Provinsen Arezzo i den italienske regionen Toscana. Kommunen ligger i Casentinodalen.

Nabokommunene er Castelfranco di Sopra, Loro Ciuffenna, Montemignaio, Ortignano Raggiolo, Poppi, Pratovecchio og Reggello.

Landsbyen Castel San Niccolò er kjent siden det 12. århundre.

## Frazioni

Kommunen omfatter følgende *[[frazione|frazioni]]*:

Borgo alla Collina, Cetica, Prato di Strada, Garliano, Caiano, Rifiglio, Battifolle, Ristonchi, Terzelli og Pagliericcio.

## Vennskapsbyer
*Pégomas, Frankrike
## Referanser


## Eksterne lenker
*
Anoushka Shankar

**Anoushka Shankar** (født 1981) er en britisk komponist, låtskriver, skuespiller, skribent og sitarspiller. Hun er datter av Ravi Shankar og Sukanya Shankar, og halvsøsteren til Norah Jones. Hun spiller indisk sitar. Hennes sjangre er hindustanimusikk og crossover.

Shankar fikk opplæring i sitar av faren fra hun var åtte år og har opptrådt siden hun var i tenårene. Hun har i løpet av sitt liv bodd både i USA og Storbritannia, der hun bor nå.
## Referanser


## Eksterne lenker
* 
* 
* 
*
Nord-Hålogaland Heimevernsdistrikt 16

**Nord-Hålogaland Heimevernsdistrikt 16** er et distrikt i Heimevernet, som har territorielt militært ansvar over nordre del av Nordland fra Tysfjord, inkludert Lofoten og Vesterålen, og hele Troms fylke.

HV16 består av distriktsstab, innsatsstyrke og 20 heimevernsområder. Avdelingens hovedkvarter er på Elvegårdsmoen i Bjerkvik.

Distriktets innsatsstyrke har navnet Claymore, som kommer fra en operasjon i Svolvær under andre verdenskrig.

## Referanser


## Eksterne lenker
* Heimevernets avdelinger på Forsvaret.no
Castiglion Fibocchi

**Castiglion Fibocchi** er en kommune i Provinsen Arezzo i den italienske regionen Toscana.

Nabokommunene er  Arezzo, Capolona, Laterina, Loro Ciuffenna, Talla og Terranuova Bracciolini.

## Severdigheter
* *Palazzo Comunale*
* *Chiesa di San Pietro e Sant'Ilario*

Fil:Sanpietrofibocchi.jpg|San Pietro e Sant'Ilario
Fil:Castiglionfibocchi-meliciano.JPG|Oversikt over Castiglion Fibocchi


## Vennskapsbyer
*Veurey-Voroize, Frankrike
## Referanser


## Eksterne lenker
*
Castiglion Fiorentino

**Castiglion Fiorentino** er en kommune i Provinsen Arezzo i den italienske regionen Toscana. Kommunen ligger ca. 17&nbsp;km. sørøst for Arezzo.

Nabokommunene er  Arezzo, Cortona, Foiano della Chiana og Marciano della Chiana.

Området ble tidligst befolket av etruskerne i det 6. århundre f.Kr. Navnet *Castiglione* ble første gang brukt i det 10. århundre. I 1289 kom stedet under Firenze. Napoleon inntok Castiglion Fiorentino i 1799. Fra 1814 tilhørte stedet Toscana.

## Severdigheter
* *Palazzo Comunale* fra det 16. århundre
* *Torre del Cassero*, bygget av etruskerne
* *Museo Archeologico*
* flere kirker og historiske bygninger

## Vennskapsbyer
*Ronda, Spania
## Referanser


## Eksterne lenker
*
Cavriglia

**Cavriglia** er en kommune i provinsen Arezzo i den italienske regionen Toscana.

## Frazioni

Kommunen omfatter følgende *[[frazione|frazioni]]*:

Castelnuovo dei Sabbioni, Massa dei Sabbioni, Meleto Valdarno, Montegonzi, Neri, San Cipriano, Santa Barbara, Vacchereccia

## Referanser


## Eksterne lenker
*
.416 Hoffman

**.416 Hoffman** er en patron for rifle.

Patronen ble designet av den amerikanske storviltjegeren George Hoffman på 1970-tallet, som en villkattpatron. Den ble senere tillagt i sortimentet til A-square. 

Patronen består av en .375 Holland & Holland Magnum-hylse som er utvidet i halsen til 0,416 tommer. Veggene på hylsekroppen har blitt rettet ut slik at hylsen får et større volum. En .416 Hoffman har ca. 5&nbsp;% større volum enn en .416 Remington Magnum.

Man kan lage hylser til dette kaliberet ved å skyteforme dem; man skyter da .416 Remington Magnum-patroner i en rifle kamret for .416 Hoffman, og hylsen vil da utvide seg til å passe i kammeret.

## Se også
* Liste over patrontyper

## Kilder
* 

## Referanser


## Eksterne lenker
*  Chuck Hawks - The .416 Caliber Cartridge Family
*  Load Data - .416 Hoffman
Castelfranco di Sopra

**
**Castelfranco di Sopra*' er en kommune i [[Provinsen Arezzo]] i den italienske regionen [[Toscana]].

Castelfranco di Sopra har en bykjerne fra middelalderen. Byen ble grunnlagt av [[Firenze]] i det [[13. århundre]].

==Frazioni==

Kommunen omfatter følgende *frazioni'':

Caspri, Certignano, Lama, Pietravigne, Pulicciano

## Severdigheter
* Palazzo Comunale
* Chiesa di San Filippo Neri
* Torre d'Arnofo oder Porta Campana
* Porta Fiorentina
## Referanser


## Eksterne lenker
*
.416 Rigby

**.416 Rigby** eller **10.6 x 74** er en patron for rifle.

Patronen ble introdusert i 1911 av John Rigby & Company. Den er etter dagens standard kraftig overdimensjonert, men dette er ingen ulempe foruten det kostnadsmessige.

Patronen har et stort volum da datidens krutt bestod av lange kordittstaver som tok mye plass, og patronen benytter et moderat kammertrykk som er viktig ved jakt på farlig vilt ved høye temperaturer. Ved høye temperaturer stiger trykket betraktelig og kan skape forkilinger med patroner som allerede benytter et høyt trykk.

For den moderne hjemmelader kan denne patronen lett lades like tungt som en .416 Weatherby Magnum, men da forsvinner noen av argumentene for nettopp denne patronen. Patronen er referansen for alle .416-patroner, og selv om det har kommet flere og mer moderne varianter, har denne gamle patronen i de senere år likevel opplevd en økende popularitet.

Selv om det er skrevet mye om denne patronen, ble det kun produsert 178 rifler i dette kaliberet fra Rigby før andre verdenskrig.

## Se også
* Liste over patrontyper

## Referanser
Darth Bane

**Darth Bane** er en fiktiv person i *[[Star Wars]]*-universet. Han ble første gang nevnt i bokversjonen av *[[Star Wars Episode I: Den skjulte trussel]]*, og siden den gang har han vært henvist til en rekke verk innenfor Expanded Universe. Han er en sentral karakter i tegneserien *[[Jedi vs. Sith]]* og hovedpersonen i bøkene *Darth Bane: Path of Destruction* og *Darth Bane: Rule of Two*. 

## Referanser




## Eksterne lenker
*
Den demokratiske republikken Armenia

**Den demokratiske republikken Armenia** (armensk: Դեմոկրատական Հայաստանի Հանրապետություն, *Demokratakan Hayastani Hanrapetutyun*) eksisterte i perioden 28. mai 1918 til 29. november 1920. Dette var den første, moderne armenske statsdannelsen, dannet som en følge av at Det russiske keiserriket brøt sammen etter den russiske revolusjon. Det ble først gjort et forsøk på å skape en stat for Armenia, Georgia og Aserbajdsjan i februar 1918 gjennom den såkalte Den transkaukasiske demokratiske føderale republikk, men denne falt sammen allerede i mai samme år.

Med utgangspunkt i den gruppen den såkalte *Armenias revolusjonære føderasjon* hadde innenfor Det russiske keiserrikets styre, utropte disse Den demokratiske republikken Armenia 28. mai 1918 med utgangspunkt i den representasjonen denne gruppen hadde innenfor det tidligere styret.

Den nye statsdannelsen måtte imidlertid umiddelbart håndtere kampene i Kaukasus som var en del av første verdenskrig og armenerne måtte overta posisjonene til de russiske styrkene som gikk i oppløsning. Ved fredsavtalen i Batumi ble kampene innstilt. Denne fredsavtalen med Det osmanske riket var den første internasjonale avtalen den nye republikken inngikk. Da Det osmanske riket senere tapte krigen og senere gikk i oppløsning, foreslo den amerikanske presidenten Woodrow Wilson på Paris-konferansen i 1919 at den nye republikken også skulle omfatte de historiske armenske områdene, som blant annet inkluderte provinsene Erzurum, Trabzon, Bitlis og Van i dagens østlige Tyrkia. Dette ble ratifisert gjennom freden i Sèvres, men dette ble aldri gjennomført og ble endret i senere traktater, senest i Lausanne 24. juli 1923.

I 1920 utgjorde denne republikken omtrent dagens Armenia, men også deler av dagens østlige Tyrkia, Nakhitsjevan, Nagorno-Karabakh og Qazakh som det har vært kjempet om med Aserbajdsjan. Det var også uenighet med Georgia om hvilke provinser og distrikt som skulle være hvor.

I september 1920 rykket tyrkiske revolusjonære grupper inn i Jerevan, og etter at en våpenhvile ble em realitet 18. november, ble det i desember undertegnet en fredsavtale mellom Den demokratiske republikken Armenia og det nye Tyrkia under ledelse av Kemal Atatürk.

På samme tid sendte Sovjetunionen Den røde armé inn i landet. Grensene ble krysset 29. november, og 4. desember rykket de sovjetiske styrkene inn i Jerevan. Dagen etter kom den såkalte Armenske revolusjonskomite, som i det vesentlige besto av armenere fra Aserbajdsjan. Den påfølgende dagen kom Feliks Dzerzjinskijs hemmelige politi Tsjeka og sørget for at Den demokratiske republikken Armenia opphørte å eksistere.

## Se også
* Armenias historie
* Den transkaukasiske sosialistiske føderative sovjetrepublikk

## Eksterne lenker
*
Tupolev Tu-95

**Tupolev Tu-95** (russisk: Туполев Ту-95, NATO-kallenavn: «**Bear**») er et stort strategisk bombefly med 4 turbopropmotorer, utviklet i Sovjetsamveldet. Maskinen fløy første gang i 1952, og ble satt i produksjon i 1956. Det er anslått at det vil være i tjeneste for Russland inntil minst 2040. En variant av flyet, beregnet for maritim patruljering, kalles Tupolev Tu-142, og det ble også produsert passasjerfly, Tupolev Tu-114, som var basert på Tu-95.

Tupolev Tu-95MS har en rekkevidde på 15&nbsp;000 kilometer og kan tanke i luften.

Kapasitet er 6 KH-55 kryssermissiler internt i bomberommet (TU-95MS-6) eller 16 KH-55 i bomberommet og på fester under vingene (TU-95MS-16). Produksjonen opphørte i 1992.

Tu-95 er det hittil raskeste propelldrevne fly og kan oppnå en topphastighet på 920 km i timen. Tu-95 er et av de mest støyende fly noensinne, spesielt fordi tuppen på propellerbladene beveger seg fortere en lydens hastighet.

Flyet er utstyrt med to 23mm maskinkanoner for selvforsvar.

## Spesifikasjoner (Tu-95MS)

## Referanser


## Eksterne lenker
* The Tupolev Tu-95/142
SixAxis

**SixAxis** (også kjent som **SIXAXIS** og **SixAxis Wireless Controller**) er navnet på den offisielle kontrolleren til PlayStation 3. Den fikk navnet etter de tre aksene kontrolleren bruker for å orientere seg om sin posisjon i et rom. Denne funksjonen kom for første gang i denne kontrolleren. Denne ekstrafunksjonen gir spilleren mer følelse av å være i spillet som f. eks. balansere spillfiguren over en line ved å holde kontrolleren i vater.

I tillegg til de seks aksene kontrolleren benytter så er den også trådløs med innebygde oppladbare batterier som holder i omtrent 30 timer i standby modus. Batteriene lades opp av PlayStation 3 konsollen via USB kabler.
En annen ny ting ved denne kontrolleren er 4 LED lys i overkant av kontrolleren som viser hvilken kontroller man ha i hånden. Altså om man er spiller 1, 2, 3, 4, 5, 6 eller 7. (Hvis du har nummer fra 5 til 7 blir lysene plusset sammen).

Under Tokyo Game Show høsten 2007 ble DualShock for PlayStation 3 presentert. Denne har de samme funksjonene som SixAxis, men innehar i tillegg en rumblefunksjon. SixAxis vil sakte, men sikkert taes av markedet i løpet av 2008 slik at DualShock kan ta over.
Buchanan Street

**Buchanan Street** er en av hovedgatene i sentrum av Glasgow i Skottland, og er sammen med Argyle Street og Sauchiehall Street den viktigste handelsgaten i byen.  Gaten går sydover fra enden av Sauchiehall Street og ender like sør for Argyle Street, ved St Enoch undergrunnsstasjon. Hele gaten er regulert som gågate, men flere av gatene som krysser Buchanan Street er trafikkerte. 

I 1999 ble hele gaten belagt med granitt og blir opplyst med blå neonbelysning, som gir en klar kontrast til den viktorianske stilen som bebyggelsen langs gaten har. Statsminister Tony Blair avduket samme år en statue av Donald Dewar nord i Buchanan Street. Samme år åpnet også kjøpesenteret Buchanan Galleries som også ligger i den nordlige delen av gaten. På grunn av den det store publikumspotensialet er gaten meget populær blant gateartister.

Gaten ligger sentralt i sentrum og har derfor flere offentlige transportmidler. Like nord for gaten ligger Buchanan busstasjon, som er Glasgows hovedbusstasjon. I øst ligger Queen street stasjon som betjener tog til nordlige og østlige deler av Skottland. Det er i tillegg to undergrunnsstasjoner i gaten, Buchanan Street undergrunnsstasjon i den nordlige enden og i den sørlige enden, St Enoch undergrunnsstasjon. Disse to stasjonene er de med størst trafikk på Glasgows undergrunnsbane.
Meredith Michaels-Beerbaum

**Meredith Michaels-Beerbaum** (født 26. desember 1969 i Los Angeles) er en amerikansk-tysk rytter. Hun representerer Aller-Weser.

Michaels-Beerbaum er datter av regissøren Richard Michaels. Moren var skuespiller.

Hun flyttet til Tyskland i 1991, giftet seg med Markus Beerbaum (som er hennes trener) i 1998 og ble tysk statsborger samme år. Hennes svoger er Ludger Beerbaum, som var rytter på det tyske OL-laget i Beijing i 2008.

I 1998 ble Michaels-Beerbaum den første kvinne som toppet FEI's verdensranking.

Hun er 1.62 meter høy og veier femti kilogram. Michaels-Beerbaum er i dag bosatt i Thedinghausen, Verden.

## Meritter
* Topper verdensrankingen
* 2008: Gull i det tyske mesterskapet i Balve.
* 2008: Vinner av verdenscupfinalen i Göteborg (med hesten *Shutterfly* – individuelt)
* 2007: EM-gull i Mannheim (med hesten *Shutterfly* – individuelt)
* 2007: EM-sølv i Mannheim (lag)
* 2006: EM-bronse i Aachen (indivudelt)
* 2006: EM-bronse i Aachen (lag)
* 2005: Vinner av verdenscupfinalen i Las Vegas (indivuduelt)
* 2005: Vinner av verdenscupfinalen i Las Vegas (lag)
* 2005: EM-gull i San Patrignano (lag)
* 1999: EM-gull i Hickstead (lag)

## Referanser


## Eksterne lenker
* 
*
VM i turn 1903

Det første **verdensmesterskapet i turn** ble arrangert i Antwerpen i Belgia i perioden 14. – 18. august 1903.

Det ble konkurrert i seks grener: Mangekamp (sammenlagt), svingstang, skranke, bøylehest, ringer og lagkonkurranse. 

## Deltakerland
Det var fire deltakerland:
*  Belgia
*  Frankrike
*  Luxembourg
*  Nederland

## Resultater

### Mangekamp

### Lagkonkurranse

### Svingstang

### Skranke

### Bøylehest

### Ringer

## Medaljeoversikt

## Referanser
Rebecca Adlington

**Rebecca Adlington** (født 1989 i Mansfield, Nottinghamshire) er en britisk svømmer som konkurrerer i fristil. Under OL 2008 i Beijing vant hun gull på 400 m fri da hun svømte inn til tiden 4.02,24 som også er rekord i Samveldet av nasjoner.

Tre dager senere vant hun sin andre gullmedalje, da hun satte ny verdensrekord på 800 m fri med tiden 8.14,10.

Under sommer-OL 2012 i London vant hun bronse på 400 meter fri den 29.juli 2012. I semifinalen hadde hun dårligst tid av de som kvalifiserte seg.

## Referanser




## Eksterne lenker
*
Kilian Patour

**Kilian Patour** (født 20. september 1982) er en fransk landeveissyklist.

Han ble proff i Crédit Agricole i 2005. I 2007 gikk han til Team Slipstream, før han i 2010 gikk over til UC Orléans.

## Referanser


## Eksterne lenker
*  
*
Mastercard

**Mastercard Inc.** (stilisert som **MasterCard** fra 1979 til 2016 og **mastercard** siden 2016) er et multinasjonalt selskap med virksomhet innen betalingstransaksjoner, spesielt transaksjoner med debet- og kredittkort som bærer selskapets varemerke. Selskapet ble etablert i 1966 med navnet *Interbank* og senere *Master Charge*.

Selskapets betalingskort utstedes av en rekke store banker i alle verdensdeler. Mastercard har brukersteder i 210 land og territorier, og innehavere av kortene kan ta ut kontanter i over to millioner minibanker.

I Norge har Mastercard flere utstedere. De aller fleste, norske bankene har muligheten til å tilby Mastercard-kort til sine kunder, enten produsert selv eller fra en annen leverandør.

Mastercards hovedkvarter ligger i New York i USA.

## Referanser


## Eksterne lenker
*
Lindhøy

**Lindhøy** er et sted sentralt plassert på øya Tjøme i Færder kommune. Her ligger Lindhøy skole. 

Lindhøy er et navn med opprinnelse i dansk språk. *Høy* betyr haug, og oversatt til moderne norsk skulle navnet være Lindehaug. En fjellknaus med flere markante store lindetrær ligger rett ved fylkesvei 308.

Haugen med lindetrær er et markant landemerke ved veikrysset der veien til Hvasser fylkesvei 3076 tok av fra veien mot Helgerød og Verdes Ende. 

Ett bøketre og en gruppe lindetrær er fredet 1970 og omtales som Lindhøy naturminne. Fredningen av bøketreet er opphevet 2022.  

## Referanser
Jørgen Buckhøj

**Jørgen Buckhøj** (1935–1994) var en dansk skuespiller.

Jørgen Buckhøj var elev ved Aalborg Teater i årene 1952&ndash;1953, hvor han debuterte i rollen som Nicolai i *Nøddebo Præstegaard*. Etter turneer begynte han igjen ved Aalborg Teater i 1962 og var deretter tilknyttet flere forskjellige teatre, bl.a. Aarhus Teater, Det ny Teater, Aveny-Teatret, Scala, Boldhus Teatret og Hvidovre Teater. 

Jørgen Buckhøj giftet seg 14. april 1962  med skuespillerkollegaen Christa Rasmusen. Han er far til journalisten Morten Buckhøj.

## Teater
Han medvirket bl.a. i  *Den kaukasiske kridtcirkel*, *Frk. Julie*, *Hr. Puntila*, *Automobilkirkegården*, *Bal i den borgerlige*, *The boys in the band* og *Nonnerne*. Kort før sin død medvirket han i musikalen *Cyrano* på Gladsaxe Ny Teater. 

## Film
Han filmdebuterte i filmen *Kriminalsagen Tove Andersen*, hvor han spilte blikkenslager og medvirket også bl.a. i *Oktober 43*, *Gudrun* og *Jetpiloter*. I 1977 spilte han i sin siste film; *Pas på ryggen professor*. 

## Revy
Jørgen Buckhøj medvirket i en rekke revyer bl.a. *Hva skal vi lave*, *Jeppe på Bjerget* samt Dragør-revyen 1971. I 1971 skapte Jørgen Buckhøj de berømte tomannsrevyer sammen med sangeren Henning Hansen. 

## TV
Han hadde roller i TV-teateret fra 1963 og kunne i 1967 sees i TV-serien *Ka' De li' østers?*. I 1978 nådde hans skuespillerkarriere sitt høydepunkt, da han fikk rollen som Mads Skjern i TV-serien Matador. 

I årene 1982&ndash;1989 var han direktør for Amager Scenen etter Volmer-Sørensens død.

## Referanser


## Eksterne lenker
*
Per Anders Øien

**Per Anders Øien** (født 1949) er norsk lege og psykiater. Har arbeidet som allmennpraktiker og sykehuslege, og var sjefslege på Modum Bad. Han har vært ansatt på Lier psykiatriske sykehus med ansvar for utdanning. Han er gruppeterapeut.

Han er utdannet musiker og har medvirket i oppsetninger på Suttungteateret.

## Referanser
Hotel Chelsea

**Hotel Chelsea** er et hotell med adresse 23rd Street vest nr. 222 mellom syvende og åttende aveny i området Chelsea på Manhattan. Det er kjent for å ha huset en rekke kjente musikere, forfattere, filmskapere samt kunstnere i verden. Det tolv etasjer høye bygget ble oppført i 1883 og åpnet som New Yorks første leilighetskooperativ i 1884. Frem til 1899 var det den høyeste bygningen i New York. På den tiden lå bygningen i byens teaterstrøk. Da det ble nedgangstider, og teatrene flyttet, gikk borettslaget konkurs og ble omgjort til hotell i 1905. Fra 1946 har Hotel Chelsea blitt drevet av tre generasjoner av familien Bard.

I juli 2008 ble 72-åringen Stanley Bard skiftet ut av styret. Han hadde da drevet hotellet fra 1955, da han tok over etter sin far. Styret ansatte i stedet forhenværende Paramount Hotel-sjef Andrew Tiley til å lede moderniseringen av Hotel Chelsea. 

Den dypt savnede Stanley Bard døde i september 2021.

## Historiske øyeblikk
*2003: The Libertines innspilte store deler av *Babyshambles* på Hotel Chelsea. Vokalist Pete Doherty forærte senere i hotellets lobby de førti ferdiginnspilte sangene til en fan som skulle legge dem ut på nett til gratis nedlasting.
*2001: Hotel Chelsea ble anvendt som opptakssted for Ethan Hawkes film *Chelsea Walls*.
*Sommeren 1999: Flesteparten av sangene på Rufus Wainwrights album *Poses* ble skrevet på Hotel Chelsea under hans opphold der. 
*1994: Hotel Chelsea ble anvendt som opptakssted for Luc Bessons film Léon.
*1986: Hotel Chelsea ble anvendt som opptakssted for Adrian Lynes film *9 1/2 uker*.
*1978: Sid Vicious' kjæreste, Nancy Spungen, ble funnet knivstukket til døde på rom 100. Rommet er nå nr 103, men ifølge resepsjonisten stopper heisen hver halloween i *first floor* (= 2.etasje), uansett hvilken etasje man trykker på.
*1968: Forfatteren Arthur C. Clarke skrev romanen *[[2001: A Space Odyssey]]* der.
*1966: Hotel Chelsea ble anvendt som opptakssted til Andy Warhols film *Chelsea Girls.*
*1951: Forfatteren Jack Kerouac skrev romanen *[[On the Road]]* der.
Andre filmer har også anvendt Hotel Chelsea som opptakssted.

Joni Mitchell skrev sangen *Chelsea Morning* om oppholdet sitt der, og Hillary og Bill Clinton kalte datteren sin Chelsea etter sangen. Patti Smith bodde der en stund. En gang hun satt med utstoppet svart kråke hun hadde kjøpt, kom Salvador Dali inn i en svart og rød kappe, la hånden på hodet hennes og sa: «Du er som en kråke, en gotisk kråke.» Et tilfeldig møte mellom Janis Joplin og Leonard Cohen på hotellet resulterte i Cohens sang «Chelsea Hotel #2» (på platen *[[New Skin for the Old Ceremony]])*. Arthur Miller bodde der i seks år.

## Referanser


## Eksterne lenker
* 
* Panorama av hotellet
Heinrich Kuhl

**Heinrich Kuhl** (født 17. september 1797 i Hanau i Tyskland, død 14. september 1821 i Buitenzorg i Det fjerne østen) var en tysk naturhistoriker og zoolog.

Kuhl begynte sin korte vitenskapelige karriere som assistent for Coenraad Jacob Temminck ved det naturhistoriske museet i Leiden. Her publiserte han i 1817 en monografi om flaggermus, og to år etterpå kom *Conspectus psittacorum* om papegøyer. Han skrev også den første  monografien noensinne om stormfugler, og en liste over alle fuglene i Daubentons *Planches Enluminees*.

I 1820 reiste han, sammen med vennen Johan Coenraad van Hasselt, til Java i Nederlandsk Østindia for å studere dyrelivet på øya. Til museet i Leiden sendte han 200 skjeletter, 200 pattedyrskinn av 65 arter, 2000 fugleskinn, 1400 fisker, 300 krypdyr og amfibier og mange insekter og krepsdyr.

Det harde arbeidet, og det tropiske klimaet, ble for mye for Kuhl, og i 1821 døde han av en leverinfeksjon. Johan van Hasselt fortsatte innsamlingsarbeidet, men døde to år seinere.

Kuhlflaggermus (*Pipistrellus kuhlii*), som er vanlig i middelhavsområdet, er oppkalt etter Heinrich Kuhl.

## Referanser


## Litteratur
* Rudolf Bernges: *Heinrich Kuhl - Zu seinen hundertjährigen Todestag am 14. September 1821.* In: *[[Hanauer Anzeiger]].* 14. september 1921.
* 
* Maurist Greshoff: *Kuhl en van Hasselt. Eene periode in het Nederlandsch-Indisch Natuuronderzoek.* Album der Natuur, Haarlem 1903, s. 1–22, 60–88. (Digitalisat)
* 
* Thomas Hildenhagen: *Das kurze Leben des Dr. h. c. Heinrich Kuhl (1797–1821) und seine herpetologischen Beiträge.* Sekretär , Rheinbach, 10(2), 2010, s. 59–62.
* Thomas Hildenhagen: *Heinrich Kuhl – Das Leben eines fast vergessenen Naturforschers aus Hanau.* Neues Magazin für Hanauische Geschichte, HGV 2013, s. 110–214.
* Karl Wilhelm Justi: *Grundlage zu einer Hessischen Gelehrten- Schriftsteller und Künstler-Geschichte.* Chr. Garthe, Marburg 1831, S. 375–386. (Digitalisat).
* Charles Klaver: *Inseparable friends in life and death.* Barkhuis, Groningen 2007 (Digitalisat)
* Werner Kurz: *Von der Hanauer Altstadt ins ferne Holländisch-Ostindien.* I: *Hanauer Anzeiger.* 6. September 2008, s. 33.
* Karl Siebert: *Hanauer Biographien aus drei Jahrhunderten.* Hanauer Geschichtsverein, Hanau 1919 (= *Hanauer Geschichtsblätter NF 3/4*), s.&nbsp;115f.
* Marius Jacob Sirks: *Indisch Natuuronderzoek.* Academisch Proefschrift, Ellerman, Harms & Co., Amsterdam 1915, s. 97–108. (Digitalisat)
* Maria Johanna van Steenis-Kruseman: *Flora Malesiana.* Cornelis G. G. J. van Steenis (Hrsg.), Nordhoff-Kolff N. V., Djakarta (Jakarta) 1950, Ser. 1 (1), s. 303. (Digitalisat)
* Theodorus van Swinderen(a): *Bijdragen tot eene schets van het leven, het karakter en de verdiensten van wijlen Dr. H. Kuhl.* Almanak der Akademie van Groningen, Jan Oomkens (Hrsg.), Groningen 1823.
* Theodorus van Swinderen(b): *Vita Henrici Kuhlii.* Nova Acta Physico-Medica, Academiae Caesareae Leopoldino-Carolinae Naturae Curiosorum, Bonn 1823, Bd. 11, s. XLI-LXIV. (Digitalisat)
Woodlands (Glasgow)

**Woodlands** er et boligområde vest i Glasgow, Skottland. Området avgrenses av Hillhead i øst, Maryhill og Woodside  i sør og Park district i nord. Kelvingrove Park avgrenser også Woodlands i sør, M8 motorveien ligger øst for området.

Woodlands har en betydelig  asiatisk befolkning, i tillegg til en god del studenter, i og med at området ligger ikke langt fra University of Glasgow. Universitetet har også enkelte undervisningsfasiliteter i området. Woodlands betjenes av St George’s Cross undergrunnsstasjon i vest og Kelvinbridge undergrunnsstasjon øst for området, i tillegg er det flere bussruter som går gjennom området på Woodland Road og Great Western Road.
Slinkombas

**Slinkombas** er en norsk folkemusikkgruppe  fra slutten av 1970-tallet og begynnelsen av 1980-tallet som spilte arrangert folkemusikk. Gruppa har forankring i tradisjonen fra Setesdal og har tatt navnet fra en dans fra Sirdal. I 2008 var gruppa igjen samlet, med konserter på flere festivaler.

## Dansen slinkombas
Dansen fra Sirdal er en variant av en enmanns ferdighetsdans som går ut på å hoppe over kryssede staver.

Dansen finnes i flere europeiske land: 

* Sverige «skinnkompas»
* Lista «slingrekompassen»

Navnet kommer muligens av en forvanskning av "Les cinq pas" – de fem stegene.

## Medlemmer
* Kirsten Bråten Berg – vokalist
* Hallvard T. Bjørgum – hardingfele
* Tellef Kvifte – fløyte, klarinett, harmonium, hardingfele
* Gunnar Stubseid – hardingfele
* Hildur Øygarden – vokalist

Gruppa vant Spellemannprisen i 1979 med plata ”Slinkombas”.

## Diskografi
* *[[Slinkombas (album)|Slinkombas]]* (1979)
* *[[...og bas igjen]]* (1982)

Begge gjenutgitt på CD i 2008 med tittelen *Slinkombas og bas igjen* (Grappa/Heilo)

## Eksterne lenker
*
Castell dels Tres Dragons

**Castell dels Tres Dragons** («De tre dragers slott») er kallenavnet på modernistbygningen som ble oppført av arkitekten Lluís Domènech i Montaner mellom 1887 og 1888 som kafé og restaurant for verdensutstillinga i 1888 i Barcelona. Dette navnet stammer sannsynligvis fra romanen fra 1865 med samme navn, som er skrevet av Serafí Pitarra.

Castell dels Tres Dragons ligger i Parc de la Ciutadella, langs gata Passeig de Lluís Companys. Den var en av hovedbygningene under verdensutstillinga, og ved siden av lå Palau de les Belles Arts, som ikke lenger eksisterer. Siden 1920 har den husa byens zoologiske museum. Bygningen er av murstein og jern, og har form som et slott.

## Referanser